**CONTRACT DE PRESTARI SERVICII**

**nr. \_\_\_\_\_\_\_ data \_\_\_\_\_\_\_\_\_\_\_\_\_**

**„ Servicii de proiectare si asistenta tehnica din partea proiectantului pe parcursul execuției lucrărilor” pentru obiectivul**

**„ Reabilitare iluminat nocturna Stadion Ilie Oana”.**

În temeiul prevederilor Legii nr. 98/2016 privind achizitiile publice, cu modificarile si completarile ulterioare, s-a încheiat prezentul contract de prestari servicii, între:

**1. Părţile contractante**

**MUNICIPIUL PLOIESTI,** cu sediul in Ploiesti, Piata Eroilor nr.1A, cod postal 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin dl. Volosevici Andrei-Liviu, Primar, in calitate de **ACHIZITOR**, pe de o parte

Şi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_sediul în \_\_\_\_\_\_\_\_\_\_\_\_\_, strada \_\_\_\_\_\_\_\_\_\_\_\_ nr. \_\_\_\_\_\_\_\_\_, jud. \_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_, Cont \_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_\_ având funcţia de administrator, în calitate de **PRESTATOR,** pe de altă parte,

**2. Definiţii**

2.1 - În prezentul contract următorii termeni vor fi interpretaţi astfel:

a) *contract* - prezentul contract şi toate anexele sale;

b) *achizitor şi prestator* - părţile contractante, aşa cum sunt acestea numite în prezentul contract;

c) *preţul contractului* - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) *servicii* - activităţi a căror prestare face obiect al contractului;

e) *produse* - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f) *forţa majoră* - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g) *zi* - zi calendaristică; an - 365 de zile.

**3. Interpretare**

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**4. *Obiectul contractului***

4.1. - Prestatorul se obligă să presteze servicii de elaborare a documentatiei tehnice , Proiectului tehnic , Caiet de sarcini, Detaliilor de executie, Liste de cantitati, Asistenta tehnica din partea proiectantului pentru obiectivul de investiții „ *Reabilitare iluminat nocturna Stadion Ilie Oana”,**in conformitate cu obligaţiile asumate prin prezentul contract cu cerintele Caietului de sarcini.*

4.2. Prestatorul de servicii de proiectare si asistenta tehnica va asigura realizarea activităților de proiectare si asistenta tehnica din partea proiectantului elaborate in vederea realizării proiectului, inclusiv verificarea modificărilor de soluții tehnice pe parcursul execuției in conformitate cu prevederile Legii nr.10/1995 privind calitatea in construcții, cu modificările si completările ulterioare si in conformitate cu prevederile Legii nr. 50/1991 si H.G. nr. 907/2016 cu modificarile si completarile ulterioare;.

4.3. - Achizitorul se obligă să plătească prestatorului preţul convenit pentru îndeplinirea contractului de servicii, in termenul prevazut in contract.

**5. *Preţul contractului***

*5.1.* Preţul convenit pentru îndeplinirea contractului, plătibil prestatorului de către achizitor, este ………. **lei fara TVA**, la care se adauga...................... lei rezultand o valoare totala de ............................... lei.

**6. *Durata contractului***

6.1. Contractul produce efecte de la data inregistrarii la autoritatea contractanta, dupa semnarea acestuia de catre ambele parti, pâna la îndeplinirea integrală a obligaţiilor de către parţile contractante.

**6.2** Orice modificare privind durata contractului de servicii se va face de comun acord prin act adițional.

**7. *Executarea contractului***

7.1 – Termenul de prestare a serviciilor curge de la data emiterii ordinului de incepere de catre achizitor, fiind defalcat astfel :

a) Termenul de prestare a serviciilor de proiectare este de 30 zile . Documentatiile tehnice, faza Proiect Tehnic–Proiect Tehnic de Execuție, Caiete de sarcini, Detalii de Execuție, Liste de cantități (PTh+CS+DDE+LC), PTOE, inclusiv verificarea tehnica este de maxim 30 de zile de la data inscrisa pe ordinul de incepere.

b) Asistenta tehnica din partea proiectantului începe să curgă după initierea procedurii de achizitie a lucarilor și se vor derula pe toata perioada de execuție a lucrărilor, pana la recepția la terminarea lucrărilor.

**8. *Documentele contractului***

8.1 - Documentele contractului sunt:

a) Caietul de sarcini,

b) propunerea tehnico-financiara;

c) garantie de buna executie;

d) acte aditionale, daca exista;

e) graficul de prestari servicii.

**9. *Obligaţiile principale ale prestatorului***

9.1 – Prestatorul se obliga sa presteze serviciile in conformitate cu normele legale in vigoare, la standardele şi sau performanţele mentionate în oferta, precum si cu cerintele Caietului de sarcini, anexe la contract.

9.2 – Serviciile care vor fi realizate de prestator in scopul atingerii obiectivelor specifice sunt urmatoarelor :

a) Servicii de proiectare : Elaborare documentații necesare pentru obținerea acorduri/avize și autorizații, respectiv: Scenariu de Securitate la Incendiu, P.A.C, Proiect Tehnic de executie (Detalii de Executie, Caiete de sarcini si Liste de cantitati de lucrari) conform Ordin nr.863/2008 si Organizarea executiei lucrarilor (PTOE), in conformitate cu prevederile Legii nr. 50/1991 si H.G. nr. 907/2016 cu modificarile si completarile ulterioare;

b) Asistență tehnică din partea proiectantului pe întreaga perioadă de execuție a lucrărilor aferente obiectivului de investiții (până la încheierea procesului-verbal de recepție la terminarea lucrărilor).

9.3 – Prestatorul are obligația de a întocmi livrabilele si rapoarte legate de derularea contractului de servicii de proiectare si asistenta tehnica, in termenele stabilite in propunerea tehnică şi Caietul de sarcini.

9.3.1 În vederea realizării serviciilor curpinse la etapa 1, elaborarea proiectului și a documentației tehnice se va face având în vedere conținutul cadrul stabilit prin **Hotărârea nr. 907/ 2016** privind etapele de elaborare și conținutul cadru al documentațiilor tehnico – economice aferente obiectivelor /proiectelor de investiții finanțate din focnduri publice, precum și cu prevederile legale în vigoare.

9.3.2 In vederea realizarii serviciilor cuprinse in faza 2 , pentru asigurarea execuției, cât și în perioada de garanție a lucrărilor conform legislației în vigoare, atât calitativ cât și cantitativ, este nevoie de asistență permanentă a Prestatorului atât în timpul execuției , cât și în perioada de garanție , până la recepția finală a lucrărilor inclusiv:

a) Asistenta tehnica din partea proiectantului pe toata perioada execuției lucrărilor;

b) Asistenta tehnica din partea proiectantului pentru participarea la fazele determinante incluse in Programul de control al lucrărilor, elaborat de proiectant;

9.3.3 Activitatea de asistenta tehnica din partea proiectantului presupune:

a) Activitatea de asistenta tehnica din partea proiectantului presupune, dar fără a se limita la:

• Verificarea modului de executare a lucrărilor, in vederea corectării eventualelor erori de proiectare constatate, constituind ultima etapa a serviciilor de proiectare;

• Urmărirea executării pe șantier a soluțiilor stabilite prin proiect si utilizarea tehnologiilor aferente, conform caietelor de sarcini;

• Stabilirea modului de tratare si remediere a deficientelor apărute in execuție precum si urmărirea aplicării pe șantier a soluțiilor stabilite;

• Stabilirea prin Dispoziții de șantier a soluțiilor tehnice necesare pentru rezolvarea situațiilor imprevizibile constatate in timpul execuției lucrărilor, si urmărirea aplicării acestora in vederea realizării in ansamblu a obiectivului proiectat.

• Constatarea si evaluarea neconformităților in execuție cu emiterea de dispoziții de șantier pentru soluționarea acestora cu avizul beneficiarului;

• Va emite precizări sau clarificări legate de aplicarea proiectului tehnic in concordanta cu situația din teren;

• Va întocmi listele de cantități aferente lucrărilor suplimentare si / sau a notelor de renunțare in cazul fenomenelor sau situațiilor imprevizibile (altele decât cele rezultate in urma eventualelor calamitați si forța majoră);

• Avizarea si elaborarea antemăsurătorilor, după caz, pentru cantitățile suplimentare de lucrări, care pot sa apară pe parcursul execuției lucrărilor;

• Toate soluțiile ce vor fi propuse pentru modificarea/adaptarea/optimizarea proiectului inițial vor avea in vedere încadrarea in bugetul prevăzut de către Autoritatea Contractanta in contractele încheiate - contractele de lucrări, contractele de servicii, contractele de furnizare, inclusiv cel ce vizează prezentul Caiet de sarcini. Orice modificare adusa, din motive obiective, Proiectului, Caietelor de Sarcini sau Listelor de Cantități va fi făcută in conformitate cu condițiile Contractuale cu respectarea prevederilor legislației privind achizițiile publice precum si a legislației privind calitatea in construcții. Modificările vor fi înaintate sub forma de Dispoziție de șantier.

• Elaborarea de note justificative menite sa justifice fata de finanțator modificările intervenite intre documentațiile tehnice elaborate in diferite faze de proiectare a lucrărilor, respectiv DALI si PT;

• Asigurarea participării obligatorii a proiectantului coordonator de proiect si, după caz, a proiectanților pe specialități la toate fazele de execuție stabilite prin proiect si la recepția la terminarea lucrărilor.

• Va întocmi referate pe specialități privind modul in care s-a executat lucrarea, la recepția de la terminarea lucrărilor pentru obiectivul de investiții

• Participarea ca invitat in cadrul activităților de recepție si prezentarea in scris a punctului sau de vedere asupra modului de realizare a lucrărilor;

• Proiectantul va pregăti, după recepția la terminarea lucrărilor, documentațiile necesare pentru obținerea Autorizației de Funcționare la noua locație, inclusiv avize/acorduri necesare;

9.4. In vederea evitării unor confuzii, proiectul va fi verificat de către verificatori de proiecte atestati conform prevederilor legale in vigoare. , Prestatorul trebuie sa susțină proiectele in fata verificatorilor de proiect atestați. Principalele activități ale verificatorilor sunt acelea de a verifica si de a obține o certificare ca soluțiile tehnice propuse sunt eficiente din punct de vedere economic, viabile tehnic si conforme cu standardele aplicabile in vigoare. Certificarea nu îl degrevează in niciun fel pe Prestator de responsabilitățile si răspunderii ce ii revin pentru realizarea proiectării.

9.5 In cazul unor completări/modificări ale documentației avizate inițial de către verificatorii de proiecte, proiectantul va susține in fata verificatorilor de proiecte toate completările/modificările ulterioare. Observațiile, completările si condițiile verificatorilor de proiecte rezultate in urma analizei documentațiilor sunt obligatorii pentru proiectant, inclusiv refacerea corespunzătoare a documentațiilor supuse avizării si punerea la dispoziție a completărilor in exemplarele si in forma solicitate de către autoritățile avizatoare. Costurile ocazionate cu refacerea si completarea documentației in volumele solicitate pentru noile susțineri cad in sarcina ofertantului.

9.6. Prestatorul este obligat sa isi asume, sa respecte si sa pună in aplicare cele mai noi norme, cerințe si regulamente UEFA si FRF privind nivelurile de iluminare nocturna teren de fotbal.

9.7. Prestatorul este obligat să verifice şi să îşi culeagă din teren toate informațiile necesare elaborării

unei documentații de proiectare în concordanță cu caietul de sarcini ,legislația în vigoare, situația reala din teren şi necesitățile stabilite de comun acord cu beneficiarul.

9.6. Proiectantul răspunde pentru modul de elaborare a documentațiilor in conformitate cu prevederile reglementarilor legale din domeniu si in legătura cu obținerea tuturor avizelor, acordurilor si autorizațiilor necesare eliberării Autorizației de Construcție si implicit a realizării obiectivului.

9.7. Proiectantul se va asigura ca toate planșele de proiectare, documentele justificative si memoriile tehnice si alte asemenea, sunt elaborate si semnate de proiectanți autorizați in acest sens si ca acestea sunt întocmite in conformitate cu prevederile Legii nr.10/1995 privind Calitatea in construcții cu modificările si completările ulterioare.

9.8. Proiectantul are obligația de a se prezenta pe șantier ori de cate ori situația o impune, fiind convocat in scris sau sub orice alta forma de comunicare in acest sens, de către reprezentantul desemnat al Executantului lucrărilor si/sau al Autorității Contractante/Diriginte de Șantier sau la solicitarea reprezentanților instituțiilor abilitate cu atribuții de verificare si control.

9.9 Proiectantul va participa la recepția la terminarea lucrărilor si la recepția finala a lucrărilor, fără a solicita costuri suplimentare.

9.10. Prestatorul are obligația de a reactualiza documentațiile tehnico-economice ori de cate ori o astfel de actualizare este solicitata in scris de către Achizitor, fără a modifica prețul contractului.

9.11. Obligatiile prestatorului prevazute la art. 9 nu sunt limitative, ci se completeaza, in mod corespunzator, cu cerintele din Caietul de Sarcini si cu responsabilitatile asumate de operatorul economic prin propunerea tehnica si propunerea financiara.

9.12 – Prestatorul se obligă să despagubească achizitorul împotriva oricăror:

i) reclamaţii şi acţiuni în justiţie, ce rezultă din încalcarea unor drepturi de proprietate intelectuală, şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din culpa achizitorului.

***10*. *Terti sustinatori(daca este cazul)***

10.1 - In cazul in care prestatorul intampina dificultati, sau este in imposibilitatea derularii contractului pentru partea de contract pentru care a primit sustinere din partea tertului sustinator, tertul sustinator se obliga sa asigure indeplinirea completa si reglementara a obligatiilor contractuale, prin implicarea directa pentru acea parte a contractului pentru care prestatorul a primit sustinere din partea tertului sustinator.

10.2 - Achizitorul va urmari orice pretentie la daune pe care prestatorul ar putea sa o aiba impotriva tertului sustinator, pentru nerespectarea obligatiilor asumate prin angajamentul ferm de sustinere.

10.3 - In cazul in care pe perioada derularii contractului va fi necesara interventia tertului sustinator, aceasta se va face prin Act aditional semnat intre autoritatea contractanta, tertul sustinator si prestator. Dupa incheierea Actului aditional, termenul de mobilizare a tuturor resurselor in vederea ducerii la indeplinire a contractului este de maxim 5 zile lucratoare de la data semnarii Actului aditional.

10.4- Tertul sustinator va raspunde pentru prejudiciile cauzate achizitorului, ca urmare a nerespectarii obligatiilor prevazute in angajamentul ferm de sustinere, achizitorul avand posibilitatea de actiune directa impotriva tertului sustinator.

***11. Obligaţiile principale ale achizitorului***

11.1 - Achizitorul se obligă să plătească preţul convenit în prezentul contract pentru serviciile prestate.

11.2- Pe parcursul derulării contractului de prestări servicii, Autoritatea Contractanta va pune la dispoziția Prestatorului toate documentele de care dispune, necesare pentru buna desfășurare a activităților.

11.3 - Achizitorul se obligă să recepţioneze serviciile prestate în termenul convenit.

11.4 – (1) Achizitorul va efectua plata către prestator se va face in termen de maxim 30 de zile de la data primirii facturii, astfel încât sa fie respectate prevederile art. 6 alin.(1) din Legea 72/2013 privind masurile pentru combaterea întârzierii in executarea obligațiilor de plata a unor sume de bani rezultând din contracte încheiate intre profesioniști si intre aceștia si autoritățile contractante.

(2) Efectuarea platilor este conditionata de indeplinirea de catre Prestator a obligatiilor ce ii revin conform contractului, dovedita prin acceptarea de catre Achizitor a serviciilor prestate.

(3) Toate documentațiile întocmite de către proiectant se vor preda beneficiarului cu process verbal de predare - primire, predarea documentației de proiectare, se va face prin adresă de înaintare și depunere la sediul Municipiului Ploiești.

***12. Sancţiuni pentru neindeplinirea culpabilă a obligaţiilor***

12.1 – (1) În cazul în care, prestatorul nu îşi îndeplineşte la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din valoarea, fara TVA, corespunzatoare partii de contract neexecutata, pe fiecare zi de intarziere.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(21) din O.G. nr. 13/2011.

12.2 – (1) În cazul în care achizitorul nu onorează facturile în termenul convenit la art. 11.4, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 11.4, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

12.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

*12.4 - Pact comisoriu*

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazurile de neexecutare, executare necorespunzatoare ori intarziere in indeplinirea obligatiilor o perioada mai mare de 10 zile, prestatorul datoreaza daune compensatorii, care se determina astfel:

- pentru neexecutarea totala a obligatiilor asumate si/sau care ii revin, prestatorul are obligatia de a plati achizitorului, cu titlu de daune compensatorii, o suma in cuantum de 15% din pretul total, fara TVA, al contractului;

- in cazul in care executarea este numai partiala si este corespunzatoare, daunele reprezinta 15% din valoarea serviciilor neprestate la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea. Daca nu se poate stabili proportia serviciilor neprestate, prestatorul datoreaza achizitorului daune compensatorii in cuantum de 10% din pretul total, fara TVA, al contractului;

- in cazul in care executarea este partiala si, totodata, necorespunzatoare, prestatorul datoreaza achizitorului, cu titlu de daune compensatorii, o suma in cuantum de 15% din valoarea totala, fara TVA, a contractului, la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea.

12.5 - Pact comisoriu

(1) In caz de neexecutare, executare necorespunzatoare a obligatiilor contractuale principale (art.11) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(2) In caz de reziliere a contractului, achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

12.6 - Daunele prevazute la art.12.1 si art.12.4 se vor scadea, in principal, din obligatiile de plata scadente pe care achizitorul le are fata de prestator si/sau vor fi acoperite prin executarea garantiei de buna executie (daca acestea nu sunt indestulatoare pentru acoperirea prejudiciului achizitorul va actiona conform art. 25).

***Clauze specifice***

***13. Garanţia de bună execuţie a contractului***

13.1 - (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din din Legea nr. 98/2016 privind achiziţiile publice, actualizata, coroborat cu art. 40 alin (3)-(9) din H.G. nr. 395/ 2016, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) Garanţia de bună execuţie trebuie să fie irevocabilă, necondiţionată şi se constituie prin:

a)virament bancar;

b)instrumente de garantare emise în condiţiile legii astfel:

(i)scrisori de garanţie emise de instituţii de credit bancare din România sau din alt stat;

(ii)scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii)asigurări de garanţii emise:

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c)depunerea la casierie a unor sume în numerar dacă valoarea este mai mică de 5.000 lei;

d)reţineri succesive din sumele datorate pentru facturi parţiale, în cazul garanţiei de bună execuţie;In aceasta situatie Executantul are obligatia de a deschide la unitatea Trezoreriei Statului din cadrul organului fiscal competent in administrarea acestuia, a unui cont de disponibil la dispozitia Achizitorului. Suma initiala care se depune de catre Executant in contul de disponibil astfel deschis nu trebuie sa fie mai mica de 0,5% din pretul, fara TVA, al contractului.

e)combinarea a două sau mai multe dintre modalităţile de constituire prevăzute la lit. a)-c), în cazul garanţiei de bună execuţie.

(6) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.12.4.

13.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 13.1 alin. (4).

13.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

13.4 – Autoritatea contractanta are obligatia de a restitui valoarea garanţiei de bună execuţie aferente proiectului tehnic şi/sau detaliilor de execuţie, în termen de 14 zile de la data încheierii procesului-verbal de recepţie la terminarea lucrărilor executate în baza proiectului respectiv, dacă nu a ridicat până la acea dată pretenţii asupra ei, dar nu mai târziu de 3 ani de la predarea respectivelor documentaţii tehnice, în cazul în care autoritatea contractantă nu a atribuit în această perioadă contractul de lucrări în cauză.

***14. Alte responsabilităţi ale prestatorului***

14.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

(3) Prestatorul intelege ca toate drepturile de proprietate intelectuala asupra documentației de proiectare întocmite se transfera integral Autorității Contractante, o data cu plata serviciilor.

(4)Prestatorul are obligația de a propune Autorității Contractante spre aprobare, ca înlocuitor, un expert care are cel puțin aceleași aptitudini, calificări si același nivel de experiența profesionala ca expertul înlocuit, in termen de 5 zile de la intervenția situației care necesita înlocuirea expertului respectiv.

14.2 – Prestatorul are obligația de a întocmi livrabile/rapoarte legate de derularea contractului de servicii, conform cerințelor prezentului Caiet de Sarcini.

14.3 - Prestatorul are obligația de a întocmi si preda către Autoritatea Contractanta următoarele livrabile-rapoarte ale contractului după cum urmează:

* Documentația tehnica, faza Proiect Tehnic (PTE+CS+DDE) Aceasta va fi prezentata si predata in 4 (patru) exemplare originale pe suport de hârtie si 1 (un) exemplar electronic (format CD/DVD), purtând toate semnăturile si stampilele necesare in conformitate cu reglementările tehnice in vigoare.
* Documentația tehnica, faza Proiect Tehnic pentru Organizarea Execuției Lucrărilor (PTOE)Aceasta va fi prezentata si predata in 4 (patru) exemplare originale pe suport de hârtie si 1 (un) exemplar electronic (format CD/DVD), purtând toate semnăturile si stampilele necesare in conformitate cu reglementările tehnice in vigoare;
* Orice alte certificări/rapoarte solicitate de Autoritatea contractanta in legătura cu obiectul contractului (ex Certificat de Performanta energetica, Raport de audit energetic si luminotehnic – daca este cazul):Acestea vor fi prezentate si predate in 2 (doua) exemplare, originale, pe suport de hârtie si 1 (un) exemplar electronic (format CD/DVD), purtând toate semnăturile si stampilele necesare in conformitate cu reglementările tehnice in vigoare;

14.4 (1) Prestatorul are obligația de a întocmi de a întocmi rapoarte lunare privind activitatea desfășurata, pe care le va prezenta si preda Autorității Contractante in 2 (doua) exemplare originale, pe suport de hârtie si (1) un exemplar electronic (format .pdf);

(2) Raportul lunar de activitate al proiectantului va fi verificat, aprobat de Dirigintele de Șantier si predat la Autoritatea Contractanta cu adresa de înaintare, documentul fiind obligatoriu înregistrata la registratura municipiului Ploiești.

(3) Prestatorul la terminarea lucrărilor, va întocmi un referat cu punctul de vedere al proiectantului asupra lucrărilor de construcții executate pentru proiectul sus menționat, in conformitate cu prevederile Hotărârii de Guvern nr. 343/2017 privind regulamentul de recepție a lucrărilor de construcții si instalații aferente acestora, republicata si actualizata cu modificările si completările ulterioare, pe care îl va preda Autorității Contractante in 2 (doua) exemplare originale pe suport de hârtie, purtând toate semnăturile si stampilele necesare in conformitate cu reglementările tehnice in vigoare.

14.5 Prestatorul are obligația de a elabora punctul de vedere al proiectanților pe specialități asupra lucrărilor executate si obligatoriu concluziile finale privind execuția lucrărilor. Acest document se preda la Autoritatea Contractanta cu adresa de înaintare, documentele fiind obligatoriu înregistrate la registratura municipiului Ploiești. Punctul de vedere al proiectanților pe specialități asupra lucrărilor executate va fi atașat si va constitui anexa la Procesul Verbal de Recepție la Terminarea Lucrărilor.

14.6 Prestatorul la terminarea lucrărilor va participa la întocmirea Cărții Tehnice a Construcției, in sensul pregătirii documentației tehnice actualizate - Proiect Tehnic AS-BUILT, 2 (doua) exemplare, originale pe suport de hârtie si (1) un exemplar electronic (format .pdf).

14.7 Prestatorul va fi responsabil de elaborarea tuturor documentațiilor necesare pentru implementarea investitiei, cum ar fi dar fara a se limita la Elaborarea Proiectului Tehnic, Detaliilor de Execuție, Caietelor de sarcini si Listelor de cantități de lucrări (abrevieri utilizate: Pth, DDe, CS,LC), Elaborare Certificat de Performanta Energetica/Raport de Audit Energetic, Întocmire raport la terminarea execuției, Programul de urmărire in timp a construcției, în conformitate cu cerințele legislație aplicabile specificului obiectivului de investiție pentru care se solicită realizarea documentațiilor, a reglementărilor tehnice în vigoare aplicabile specificului obiectivului de investiție și a prevederilor prezentului Caiet de Sarcini;

14.8 - Prestatorul este pe deplin responsabil pentru prestarea serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

14.9 - Prestatorul se obliga sa emita factura cel tarziu pana in cea de-a 15-a zi a lunii urmatoare celei in care s-a prestat serviciul (conform art. 319 alin.16 Cod Fiscal).

***15. Alte responsabilităţi ale achizitorului***

15.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicita şi pe care le considera necesare îndeplinirii contractului.

***16. Recepţie şi verificări***

16.1– Achizitorul prin reprezentantii sai imputerniciti, are dreptul de a verifica modul de prestare a serviciilor pentru a stabili conformitatea lor cu specificatiile tehnice si prevederile din propunerea tehnică şi din Caietul de sarcini.

16.2 . Prestarea serviciilor din prezentul contract va fi considerată finalizată, la data semnării procesului verbal de recepție final.

***17. Începere, finalizare, întârzieri, sistare***

17.1 - (1) Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a contractului.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

17.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea

contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

17.3 - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

17.4 - În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

***18. Ajustarea preţului contractului***

18.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract. Tarifele unitare incluse in oferta vor rămâne nemodificate pe toata durata contractului.

18.2 - Pretul contractului este ferm si nu se ajusteaza.

18.3 - Prețul contractului se va ajusta, doar atunci cand au avut loc modificări legislative, modificări ale normelor tehnice sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale, al căror efect se reflectă în creșterea/diminuarea costurilor pe baza cărora s-a fundamentat prețul contractului.

***19. Asigurări***

19.1 - (1*) Prestatorul are obligaţia de a încheia, înainte de a incepe prestarea serviciilor, o asigurare de raspundere civila profesionala in valoare de ............... lei (pret ofertat cu TVA) , ce va cuprinde toate riscurile ce ar putea aparea privind serviciile prestate, echipamentele, personalul propriu, precum şi daunele sau prejudiciile aduse către terţe persoane fizice sau juridice.*

(2) Asigurarea se va încheia cu o agenţie de asigurare. Contravaloarea primelor de asigurare va fi suportată de către prestator din capitolul “Cheltuieli indirecte”.

(3) Prestatorul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

19.2 - Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de prestator, cu excepţia unui accident sau prejudiciu rezultând din vina persoanei achizitorului, a agenţilor sau a angajaţilor acestora.

19.3 - (1) In cazul in care prestatorul, prin activitatea desfasurata, produce pagube achizitorului, acesta din urma are dreptul de a se adresa direct asiguratorului cu care prestatorul a incheiat polita de asigurare pentru a fi despagubit.

(2) Asiguratorul va plati despagubirea nemijlocit achizitorului pagubit cu exceptia cazului in care prestatorul asigurat dovedeste ca l-a despagubit pe achizitor.

***20. Amendamente***

20.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, fără organizarea unei noi proceduri de atribuire, în conformitate cu art. 221 din Legea nr. 98/2016 privind achiziţiile publice, cu modificarile si completarile ulterioare.

20.2 Contractul de achiziţie publică va fi modificat, fără organizarea unei noi proceduri de atribuire, în următoarele situaţii:

a) atunci când contractantul cu care autoritatea contractantă a încheiat iniţial contractul de servicii este înlocuit de un nou contractant, în una dintre următoarele situaţii: drepturile şi obligaţiile contractantului iniţial rezultate din acordul-cadru/contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică/ şi să nu se realizeze cu scopul de a eluda aplicarea procedurilor de atribuire prevăzute de prezenta lege;

b) atunci când modificările, indiferent de valoarea lor, nu sunt substanţiale conform art.221 alin.(1) lit.e) din Lg.98/2016;

c) in situatia prevazuta de art.221 alin.(1) lit.f) din Legea 98/2016;

d) atunci când modificările, indiferent dacă sunt sau nu sunt evaluabile în bani şi indiferent de valoarea acestora, sunt efectuate in baza clauzelor de revizuire mentionate la art.6.2, 12.2 alin.(2), art.17.2 alin.(2) lit.ii) din contract.

20.3 În cazul în care legislația română va fi modificată, iar modificările apărute vor avea impact asupra prevederilor prezentului contract, clauzele care vor fi afectate se vor modifica corespunzător, prin act adițional.

20.4 Orice modificare adusa contractului se va realiza prin act aditional.

***21. Subcontractanţi(daca este cazul)***

21.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

21.2 - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

21.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

21.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

21.5 - Prestatorul are dreptul de a implica noi subcontractanti, pe durata executarii contractului, cu conditia ca nominalizarea acestora sa nu reprezinte o modificare substantiala a contractului, in conditiile art. 221 din Legea nr. 98/2016, cu modificarile prevazute in H.G. nr. 107/2017 si cele prevazute in O.U.G. nr. 45/2018.

21.6 - Pe parcursul derularii contractului, prestatorul are dreptul de a inlocui subcontractantii, ***cu acordul autoritatii contractante***, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

21.7Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depuse de catre contractant la oferta, aferenta activitatii supuse subcontractarii.

21.8Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

21.9Contractele prezentate conform punctului 21.7 vor fi in concordanta cu oferta si vor fi anexa la prezentul contract.

21.10Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente agreate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

21.11 Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

21.12 Dispozitiile prevazute la art. 21.9 si art. 21.10, nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

***22. Cesiunea***

22.1- Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului in conditiile prevazute de art.12.

***23. Forţa majoră***

23.1 - Forţa majoră este constatată de o autoritate competentă.

23.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5- Dacă forţa majoră acţionează sau se estimează ca va acţiona o perioadă mai mare de 3 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

**24. *Incetarea contractului***

24.1 Contractul inceteaza de drept:

a)prin implinirea duratei pentru care a fost incheiat, conform art.6;

b)in cazul falimentului prestatorului, conform art.12.3;

c)in caz de forta majora conform art.23.5;

d)in caz de reziliere a contractului, in situatiile si conditiile prevazute in acesta.

24.2. Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;

b) Contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) În cazul modificării contractului în alte condiţii decât cele prevăzute de prevederile legale în vigoare.

***25. Soluţionarea litigiilor***

25.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

25.2 - Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti de la sediul autoritatii contractante.

***26. Limba care guvernează contractul***

26.1 - Limba care guvernează contractul este limba română.

***27. Comunicări***

27.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

27.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***28. Legea aplicabilă contractului***

28.1 - Contractul va fi interpretat conform legilor din România.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

**ACHIZITOR, PRESTATOR,**

**MUNICIPIUL PLOIESTI**